《台州使君赵寺丞致馈》
宋代·释居简

滔滔银浦寒飕飗，一涓一滴皆清流。向来却立望云汉，朣朣华清县高秋。

霞标一万八千丈，雪兔霜蟾在其上。光分四海凉如水，小试丹丘一千里。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。